Държавен вестник, бр. 35, 2011 г., стр. 65

БРОЙ  35	
Д Ъ Р Ж А В Е Н  В Е С Т Н И К 	
СТР.  65  
ПОСТАНОВЛЕНИЕ № 110
ОТ 26 АПРИЛ 2011 Г.
за отменяне на Правилника за устройството 
и дейността на университет с наименование 
Академия на Министерството на вътрешните 
работи, приет с Постановление № 344 на Ми­
нистерския съвет от 2004 г. (обн., ДВ, бр. 115 
от 2004 г.; изм., бр. 84 от 2007 г.)
МИНИСТЕРСКИЯТ СЪВЕТ
П О С ТА Н О В И :
§ 1. Отменя се Правилникът за устройството 
и дейността на университет с наименование 
Академия на Министерството на вътрешните 
работи, приет с Постановление № 344 на Ми­
нистерския съвет от 2004 г.
Заключителна разпоредба
§ 2. Постановлението влиза в сила от 15 
май 2011 г.
Министър-председател: 
Бойко Борисов
Главен секретар на Министерския съвет: 
Росен Желязков
5373
ПОСТАНОВЛЕНИЕ № 111
ОТ 26 АПРИЛ 2011 Г.
за изменение и допълнение на Устройствения 
правилник на областните администрации, 
приет с Постановление № 121 на Минис­
терския съвет от 2000 г. (обн., ДВ, бр. 57 от 
2000 г.; изм. и доп., бр. 88 от 2001 г., бр. 72 от 
2004 г., бр. 22, 78, 83, 94 и 96 от 2005 г., бр. 52 
от 2007 г., бр. 40, 48, 69 и 80 от 2008 г., бр. 36 
от 2009 г. и бр. 5, 85 и 99 от 2010 г.)
МИНИСТЕРСКИЯТ СЪВЕТ
П О С ТА Н О В И :
§ 1. Създава се нов чл. 7а:
„Чл. 7а. (1) Областният управител със заповед 
създава комисия за работа с предложенията и 
сигналите на граждани, организации и омбуд­
смана, свързани с дейността на териториалните 
звена на министерствата и на другите адми­
нистративни структури, които осъществяват 
административно обслужване, както и с дей­
ността на органи и организации, предоставящи 
обществени услуги на територията на областта. 
(2) Председател на комисията по ал. 1 е 
заместник областен управител, а членове – слу­
жители от областната администрация. 
(3) Комисията по ал. 1 осъществява своя­
та дейност в съответствие с разпоредбите на 
глава осма от Административнопроцесуалния 
кодекс, като: 
1. приема и анализира постъпилите пред­
ложения и сигнали;
2. преценява основателността на предло­
жението или сигнала, като при необходимост 
може да изиска от съответните административни 
структури и/или организации допълнителна 
информация;
3. предлага на областния управител да 
сезира компетентните органи за постъпилото 
предложение или сигнал;
4. информира подателя на предложението 
или сигнала за предприетите действия; 
5. следи за предприетите действия и за ре­
шението по предложението или сигнала.
(4) За изпълнение на задълженията по ал. 3 
областният управител има право да изисква 
информация за производствата, образувани 
по предложения и сигнали, подадени до него. 
(5) Комисията изготвя ежегодно доклад за 
дейността си, който представя на областния 
управител.“
§ 2. Досегашните чл. 7а и 7б стават съот­
ветно чл. 7б и 7в.
Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
5374
ПОСТАНОВЛЕНИЕ № 112
ОТ 26 АПРИЛ 2011 Г.
за предоставяне на безвъзмездна хуманитарна 
помощ на Япония
МИНИСТЕРСКИЯТ СЪВЕТ
П О С ТА Н О В И :
Чл. 1. Министърът на финансите да предос­
тави на Българския Червен кръст средства от 
централния бюджет за 2011 г. в размер 15 960 лв. 
за възстановяване на имущество, предоставено 
като хуманитарна помощ на Япония чрез Бъл­
гарския Червен кръст, съгласно приложението.
Чл. 2. (1) Средствата по чл. 1 да се осигурят 
за сметка на преструктуриране на разходите по 
централния бюджет за 2011 г.
(2) Министърът на финансите да извърши 
налагащите се от чл. 1 промени по централния 
бюджет за 2011 г.
Заключителни разпоредби
§ 1. Изпълнението на постановлението се 
възлага на министъра на финансите и на пред­
седателя на Българския Червен кръст.
§ 2. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков